TOMISLAV MARJANOVIĆ je član HDSSB-a.

Ovaj mladi političar iz Nove Gradiške, koji se predstavlja kao "nova nada Slavonije", danas je izjavio kako su homoseksualci "umobolesne budale koje treba kastrirati kao mačke".

Naime, saborski zastupnik Bojan Glavašević objavio je tvit u kojemu je napisao kako mu je sin na televiziji vidio gay poljubac.

"Stariji potomak (8.5 godina) danas na tv vidio gay poljubac. Nakon par pitanja o tome na koje sve načine istospolni parovi mogu postati roditelji, zaključio da bi on svakako dao gejevima i lezbijkama da usvajaju djecu 'jer svako dijete zaslužuje imati obitelj'. Zbilja nije teško", napisao je Glavašević.

"Umobolesne budale"

Uskoro se javio Marjanović.

"Kakvi svi ovo je katolička i moralna zemlja,a ne zemlja pedera i lezbača treba ih sve kastrirat ko mačke .Kakvao usvajanje pederi ako usvoje djete i to ce bit peder isto,a za koju godinu 70% države ce biti pederi i lezbače. To su umobolesne budale", replicirao je mladi HDSSB-ovac.

"Prijava zbog istine"

Glavašević je na ovu objavu poručio Marjanoviću da mu slijedi kaznena prijava.

"Prijava zbog istine .A istina jako boli", odgovorio je Marjanović.

Nova snaga, nova nada Slavonije

Nazvali smo Tomislava Marjanovića, koji, dok se ne svađa na Twitteru, vodi Facebook stranicu "Tomislav Marjanović,nova snaga,nova nada Slavonije".

Potvrdio nam je da je u HDSSB-u i da je autor komentara na Twitteru.

Prenosimo tijek razgovora:

Napisali ste da će "za koju godinu 70 posto Hrvatske biti pederi i lezbače". Na čemu temeljite svoj zaključak?

Na čemu temeljim? Temeljim na tome... Ako na primjer muško i muško, jel tako, posvoje djecu, šta to dijete može biti?

Kako mislite?

Pa ne može biti normalno.

Aha. A kako ste to zaključili? Imate li vi možda dijete s nekim muškarcem pa znate da ne može biti normalno?

Ne.

Nemate. U redu. Koliko dugo ste u HDSSB-u?

Godinu dana.

Koliko vi imate godina?

20.

Slaže li se ostatak vaše stranke s vašim razmišljanjem? Govorite li u ime stranke?

Ne, ne.

To je vaše osobno mišljenje?

Da.

Tekst se nastavlja ispod oglasa

Što biste vi napravili da imate sina i da vam on kaže da je homoseksualac?

Pa ne znam.

Biste li se odrekli sina?

Ne.

Napisali ste da su to "umobolesne budale koje treba kastrirati kao mačke". Biste li kastrirali svog sina kao mačku?

Ne.

Zašto?

A dobro, malo mi je komentar... Malo sam se naživciro, jebiga.

Malo ste se iživcirali?

Jesam, kad sam ono pročito. Pa sam malo burno, kako bi to rekao, preburno reagirao.

Želite li se ispričati gospodinu Glavaševiću?

Da, da.

Želite li se ispričati zbog svog stava prema homoseksualcima i zbog te izjave?

Da.

Povlačite li svoj stav?

Da.

Hvala vam, gospodine Marjanoviću.

Nakon razgovora s novinarom Indexa, Marjanović je izbrisao svoj odgovor Glavaševiću.

Na fotografiji: Tomislav Marjanović koji kaže da homoseksualce treba kastrirati.

Na fotografiji: Tomislav Marjanović koji kaže da homoseksualce treba kastrirati i SDP-ov gradonačelnik Nove Gradiške Vinko Grgić.

"Svoje nedaj, tuđe poštivaj"

Naknadno smo primijetili kako na stranici "Tomislav Marjanović,nova snaga,nova nada Slavonije", stoji i čestitka kvislinškoj Nezavisnoj državi Hrvatskoj.

Opet smo ga nazvali i upitali što misli o NDH.

"Nemam ni pozitivno ni negativno mišljenje", otkrio je.

Zanimalo nas je hoće li ubuduće čestitati dan NDH.

"Ako se sjetim, napisat ću. Ako ne, neću", lakonski je odgovorio mladi političar.